recursal/SuperWikiNEXT-32B huggingface dataset:
২০১৬ খ্রিস্টাব্দে আর্মেনিয়ান ডাকটিকিটে তাতেভিক সাজানদারিয়ানের প্রতিকৃতি
**তাতেভিক সজানদারিয়ান** (১৯১৬–১৯৯৯) ছিলেন একজন সোভিয়েত ও আর্মেনিয়ান অপারেটিক মেজো-সোপ্রানো, যিনি ১৯৫৮ খ্রিষ্টাব্দে সোভিয়েত ইউনিয়নের সুপ্রিম সোভিয়েতের সদস্য হয়েছিলেন। ১৯৩৭ থেকে ১৯৬১ খ্রিষ্টাব্দ পর্যন্ত তিনি ইয়েরেভান অপেরা থিয়েটারে একজন একক অভিনেত্রী হিসেবে কাজ করেছিলেন।

জীবনপঞ্জি
---------

তাতেভিক সাজানদারিয়ান ১৯১৬ খ্রিষ্টাব্দের ২ সেপ্টেম্বর খন্ডজোরেস্কে (বর্তমান স্যুনিক প্রদেশ) জন্মগ্রহণ করেন, তিনি বাকু শহরে বড়ো হয়েছেন, ১০ বছর বয়স থেকে তিনি স্কুল বৃন্দগানের আসরে একক শিল্পী হিসেবে গান করেন। ১৬ বছর বয়সে তিনি মস্কো শহরে চলে আসেন যেখানে অপেশাদার প্রদর্শনে একাধিক গান গেয়েছেন। একদা তার প্রতিভা স্বীকৃতি পায়, তিনি মস্কোতে রুবেন সিমনভের কাছে তালিম নিয়েছিলেন। তিনি ১৯৩৩ খ্রিষ্টাব্দে কনসার্টে প্রদর্শন শুরু করেছিলেন। এরপর আর্মেনিয়ায় ফিরে তিনি ইয়েরেভানের সংগীত ও নাট্য বিদ্যালয়ে সরগিস বারখুদারিয়ানের কাছে তালিম নিয়েছিলেন। ১৯৩৭ খ্রিষ্টাব্দে তিনি ইয়েরেভান অপেরা থিয়েটারে একজন একক শিল্পী হয়েছিলেন। বিশেষত তিগরান চুখাজিয়ানের অপেরায় আরশাক *II* এবং তামার আর্মেন টাইগ্রানিয়ানের *ডেভিড বেক-তে* তার পরান্দজেমের ভূমিকায় অভিনয় স্মরণীয় হয়ে আছে। এছাড়াও তিনি *কারম্যান*, *আইডা* এবং *ইউজেন ওয়ানগিনে* শীর্ষস্থানীয় চরিত্রে অভিনয় করেছিলেন।

সাজানদারিয়ান ১৯৬১ খ্রিষ্টাব্দ থেকে ইয়েরেভান কনজার্ভেটরিতে শিক্ষকতা করেন যেখানে তিনি ১৯৭০ খ্রিষ্টাব্দে প্রফেসর পদে উন্নীত হন। এর পাশাপাশি তিনি থিয়েটার ইনস্টিটিউট অফ ইয়েরেভানে একক সংগীত বিভাগের প্রধান হন। ইউএসএসআরের প্রধান শহরগুলোর সঙ্গে সঙ্গে পার্সিয়া, সুইডেন, তিউনিসিয়া, হাঙ্গেরি, সিরিয়া (১৯৫৬), বেলজিয়াম (১৯৫৮, ১৯৬২), গ্রিস (১৯৫৯), চেকোস্লোভাকিয়া (১৯৬০) এবং ফ্রান্স (১৯৬৩) ইত্যাদি জায়গায় অভিনয় করে তিনি ব্যাপক সুনাম অর্জন করেছিলেন।

ইয়েরেভান শহরে ১৯৯৯ খ্রিষ্টাব্দের ৬ অক্টোবর তাতেভিক সাজানদারিয়ানের মৃত্যু হয়। ২০১৭ খ্রিষ্টাব্দের মে মাসে ইয়েরেভানের ন্যাশনাল থিয়েটার অ্যান্ড ব্যালেতে তার সম্মানে একটা কনসার্ট অনুষ্ঠিত হয়।

পুরস্কারসমূহ
------------

সাজানদারিয়ান ইউএসএসআর স্টেট প্রাইজ (১৯৫১) এবং অর্ডার অফ সেন্ট মেস্রপ মাশটটস (১৯৯৭) সহ অনেক পুরস্কারে ভূষিত হন। ২০১৬ খ্রিষ্টাব্দে তার জন্ম শতবর্ষে একটা ডাকটিকিট প্রকাশিত হয়। আলেকজান্ডার স্পেন্ডিয়ারিয়ান শীর্ষক অপেরাতে তাকে আলমাস্টের ভূমিকায় দেখানো হয়েছে।

তথ্যসূত্র
---------

1. 1 2  "Сазандарян Татевик Тиграновна" (Russian ভাষায়)। Megabook। সংগ্রহের তারিখ ১১ মে ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
2. 1 2  Galoyan, Elena (১৭ মে ২০১৭)। "ПЕРВАЯ. ТАТЕВИК" (Armenian ভাষায়)। *Голос Армении* (Voice of Armenia)। সংগ্রহের তারিখ ১৩ মে ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "Театральная Энциклопедия" (Russian ভাষায়)। Библиотека Гумер। সংগ্রহের তারিখ ১৩ মে ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
4. 1 2 3  "Սազանդարյան Տաթևիկ" (Armenian ভাষায়)। Հայկական Հանրագիտարան (Armenian Encyclopaedia)। ১৪ মে ২০১৮ তারিখে মূল থেকে আর্কাইভ করা। সংগ্রহের তারিখ ১৩ মে ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
5. ↑  "New Stamp Dedicated to the 100th Anniversary of Mezzo-Soprano Tatevik Sazandaryan"। *www.haypost.am*। সংগ্রহের তারিখ ২০১৮-০৫-১৫।
**গণেশ হালুই** (জন্ম: ১৪ সেপ্টেম্বর ১৯৩৬) ভারতবর্ষের সমকালীন শিল্প-আন্দোলনের বিশিষ্ট ব্যক্তিত্ব।

জীবনী
-----

তিনি বর্তমান বাংলাদেশে জামালপুর জেলায় ১৪ সেপ্টেম্বর ১৯৩৬ সালে জন্মগ্রহণ করেন। শৈশব ও কৈশোর কেটেছে সেখানেই। ১৯৫০ এর দশকে বাংলাদেশ থেকে পশ্চিশবঙ্গে স্থানান্তরিত হন তিনি।

হালুই কলকাতার গভ. কলেজ অব্ আর্টস অ্যান্ড ক্রাফট্স-এর অ্যাপ্লাইড আর্ট বিভাগ থেকে ১৯৫৬ সালে স্নাতক ডিগ্রি লাভ করেন এবং পরবর্তীতে ১৯৬৩ থেকে ১৯৯৮ সাল পর্যন্ত একই শিক্ষাপ্রতিষ্ঠানে শিক্ষকতা করেছেন।

শিল্পরীতি
---------

এ পর্যন্ত তার ১৯ টি একক প্রদর্শনী আয়োজিত হয়েছে এবং বহু দলগত প্রদর্শনীতে অংশ গ্রহণ করেছেন।

সন্মাননা
--------

তিনি ১৯৫৫ থেকে ১৯৭০ পর্যন্ত কলকাতার অ্যাকাডেমি অব্ ফাইন আর্টস কর্তৃক চারুকলায় ছয় বার স্বর্ণ পদক লাভ করেন। গণেশ হালুই ২০১০ সালে রবীন্দ্রভারতী বিশ্ববিদ্যালয় কর্তৃক প্রদত্ত ‘হীরাচাঁদ দুর্গা স্মারক’ সম্মান লাভ করেন। তিনি ২০১১ সালে পশ্চিমবঙ্গ রাজ্য নৃত্য নাট্য-সঙ্গীত ও দৃশ্যকলা অ্যাকাডেমি প্রদত্ত ‘পশ্চিমবঙ্গ রাজ্য অ্যাকাডেমি’ সম্মান লাভ করেন। ২০১২ সালে ক্যালকাটা পেইন্টার্স কর্তৃক সম্মাননা জ্ঞাপন।

চিত্রকর গণেশ হালুইয়ের সম্মানে বেঙ্গল ফাউন্ডেশন আর্টস গ্রোগ্রাম কর্তৃক "দ্বি-বার্ষিক গণেশ হালুই বেঙ্গল গবেষণা বৃত্তি" প্রদান করা হয়ে থাকে।

তথ্যসূত্র
---------

1. ↑  নির্জন গণেশ হালুই নিসর্গে নির্জন গণেশ হালুই[*স্থায়ীভাবে অকার্যকর সংযোগ*]
2. 1 2 3  "চিত্রকর গণেশ হালুই"। ১৯ নভেম্বর ২০১৭ তারিখে মূল (অনলাইন) থেকে আর্কাইভ করা। সংগ্রহের তারিখ ফেব্রুয়ারি ১৪, ২০১৮।
3. ↑  বহুমাত্রিক ডেস্ক (নভেম্বর ৭, ২০১৭)। "'গণেশ হালুই বেঙ্গল গবেষণা বৃত্তি' পেলেন আহমেদ ইব্রাহীম"। bahumatrik.com। সংগ্রহের তারিখ ফেব্রুয়ারি ১৪, ২০১৮।

বহিঃসংযোগ
---------


উইকিমিডিয়া কমন্সে **গণেশ হালুই** সংক্রান্ত মিডিয়া রয়েছে।

* বুধবার শিল্পী গণেশ হালুই এর একক চিত্রকলা প্রদর্শনী
* www.bengalfoundation.org

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| শিল্প গবেষণা প্রতিষ্ঠান | 
* শিল্পীর নাম (গেটি)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
ভারতের পশ্চিমবঙ্গ রাজ্যের নিউ টাউনে অবস্থিত আউল জংশন।
**সড়ক জংশন** বা **মোড়** হচ্ছে যেখানে দুই বা ততোধিক সড়ক মিলিত হয়। যেখানে তিনটি সড়ক মিলিত হয় তাকে "তেমাথা" এবং যেখানে চারটি সড়ক মিলিত হয় তাকে "চৌমাথা", "চৌরাস্তা", বা "চৌপথ" বলা হয়।

ধরন
---

সড়ক জংশনের ধরনগুলির মধ্যে সবচেয়ে সরল পার্থক্য হলো যে সড়কগুলি একই বা বিভিন্ন উচ্চতায় মিলিত হয় কিনা। অনেক ব্যয়বহুল, গ্রেড বিভাজিত "ইন্টারচেঞ্জ" সাধারণত উচ্চ খরচে আরও বেশি থ্রুপুট প্রদান করে। একক-গ্রেডের "ইন্টারসেকশন"-এর খরচ কম এবং থ্রুপুটও কম। প্রত্যেক মূল ধরনের একাধিক প্রকারভেদ হয়।

### ইন্টারচেঞ্জ

*এই অনুচ্ছেদটি ইন্টারচেঞ্জ (সড়ক) থেকে উদ্ধৃত।*
অন্য ব্যবহারের জন্য, ইন্টারচেঞ্জ (দ্ব্যর্থতা নিরসন) দেখুন। "অফ্র্যাম্প" এখানে পুনঃনির্দেশ করা হয়েছে। অন্য ব্যবহারের জন্য, অফ্র‍্যাম্প (দ্ব্যর্থতা নিরসন) দেখুন। *স্লিপ সড়ক* ও *সীমিত প্রবেশের র‍্যাম্প*ও এখানে পুনঃনির্দেশ করা হয়েছে। একটি ইন্টারসেকশনে (স্লিপ লেন) টার্ন লেনের জন্য, স্লিপ লেন দেখুন।
 টেক্সাসের ডালাসে হাই ফাইভ। এটি একটি জটিল পাঁচ-স্তরের স্ট্যাক ইন্টারচেঞ্জ, সম্মুখভাগ সড়ক ও পৃথক উচ্চ-অধিকার যানবাহনের লেনগুলির নৈকট্যের কারণে। এই সংকর নকশাটি সম্মুখভাগ সড়ক পরিচালনা করার জন্য একটি তিন-স্তরের-ডায়মন্ড ইন্টারচেঞ্জসহ মহাসড়কের জন্য একটি চার-স্তরের স্ট্যাকের অংশগুলির উপর ভিত্তি করে তৈরি করা হয়েছে।  

৩২°৫৫′২৭.২″ উত্তর ৯৬°৪৫′৫০.০″ পশ্চিম﻿ / ﻿৩২.৯২৪২২২° উত্তর ৯৬.৭৬৩৮৮৯° পশ্চিম﻿ / 32.924222; -96.763889
সড়ক পরিবহনের ক্ষেত্রে, ইন্টারচেঞ্জ বা গ্রেড-বিভাজন সংযোগস্থল হল একটি সড়ক সংযোগস্থল যা দুটি বা ততোধিক সড়কপথ বা মহাসড়কের মধ্যে ট্রাফিক চলাচলের অনুমতি দেওয়ার জন্য গ্রেড বিভাজন ব্যবহার করে যাতে একটি পদ্ধতি ব্যবহার করে আন্তঃসংযুক্ত সড়কপথে ট্রাফিক প্রবাহ অতিক্রম করার বাধা ছাড়াই সংযোগস্থলের মধ্য দিয়ে যাওয়ার জন্য কমপক্ষে একটি রুটে যান চলাচলের অনুমতি দেয়। এটি একটি আদর্শ ইন্টারসেকশন থেকে পৃথক যেখানে সড়ক এট গ্রেড অতিক্রম করে। ইন্টারচেঞ্জগুলি প্রায় সর্বদা ব্যবহৃত হয় যখন অন্তত একটি সড়ক নিয়ন্ত্রিত-প্রবেশ মহাসড়ক (মুক্তপথ বা মোটরপথ) বা সীমিত-প্রবেশ বিভক্ত মহাসড়ক (এক্সপ্রেসওয়ে) হয়, যদিও সেগুলি কখনও কখনও পৃষ্ঠের সড়কের মধ্যে সংযোগস্থলে ব্যবহৃত হয়।

### ইন্টারসেকশন

তথ্যসূত্র
---------

1. ↑  Hughes, Warren; Jagannathan, Ram; Sengupta, Dibu; Hummer, Joe (এপ্রিল ২০১০)। Alternative Intersections/Interchanges: Informational Report (AIIR) (প্রতিবেদন)। Federal Highway Administration।  অজানা প্যারামিটার `|name-list-style=` উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভূস্থির কক্ষপথে স্থাপিত কৃত্রিম উপগ্রহ পৃথিবীর আহ্নিক গতির সমান গতিতে পৃথিবীকে আবর্তন করার কারণে পৃথিবী ও কৃত্রিম উপগ্রহ উভয়ের পরিপ্রেক্ষিতে উভয়কে স্থির বলে মনে হয়।
**ভূস্থির কক্ষপথ** (ইংরেজি: geostationary orbit) বা **ভূস্থির ক্রান্তিয় কক্ষপথ** বা **জিইও** পৃথিবীর ক্রান্তিয় অঞ্চলের ৩৫,৭৮৬ কিলোমিটার ওপরে পৃথিবীকে কেন্দ্র করে একটি ঘুর্ণায়মান গোলাকৃতি কক্ষপথ। এই কক্ষপথে কোন বস্তুর ঘূর্নন গতি পৃথিবীর আহ্নিক গতির সমান অর্থাৎ পৃথিবী যে সময়ে একবার নিজ অক্ষে আবর্তন করে ঠিক একই সময়ে কৃত্রিম উপগ্রহটি পৃথিবীকে একবার আবর্তন করে। ভূস্থির কক্ষপথে অবস্থিত কৃত্রিম উপগ্রহগুলিকে পৃথিবী থেকে পর্যবেক্ষণ করা হলে তা একই জায়গায় অবস্থান করে বলে মনে হয়। আবহাওয়া ও যোগাযোগ উপগ্রহগুলো সাধারণত ভূস্থির কক্ষপথে স্থাপন করা হয়।

ভূস্থির উপগ্রহগুলো যেহেতু পৃথিবীর একটি নির্দিষ্ট স্থানের উপর স্থির থাকে তাই এর সংকেত গ্রহণ করার অ্যান্টেনাগুলোকে সংকেত গ্রহণের জন্য তাদের অবস্থার পরিবর্তন করতে হয় না। অ্যান্টেনাগুলো আকাশের একটি নির্দিষ্ট দিকে তাক করে স্থায়ী ভাবে বসিয়ে দেওয়া যায়। ভূস্থির কক্ষপথ ভূসমলয় কক্ষপথের একটি প্রকরণ।

ভূস্থির কক্ষপথ।
১৯২৮ ভূসমলয় কক্ষপথের সর্বপ্রথম ধারণা দেন হারমান নোরডুং। তবে তিনি ব্যপকভাবে এই ধারনাটি ব্যাখ্যা দেন নি। পরবর্তিতে বিখ্যাত ব্রিটিশ বিজ্ঞান কল্পকাহিনী লেখক আর্থার সি ক্লার্ক এই ধারনাটির উপর সামগ্রিক আলোকপাত করেন। ১৯৪৫ সালে তিনি এই বিষয়ে একটি লেখা প্রকাশ করেন যার নাম ছিল "এক্সট্রা টেরিস্ট্রিয়াল রিলে" । এই প্রকাশনাতে তিনি কৃত্রিম উপগ্রহের মাধ্যমে সারা বিশ্বে যুগপৎ ভাবে বেতার সম্প্রচার করার একটি ধারণা প্রদান করেন। এজন্য এই কক্ষপথকে "ক্লার্ক অরবিট" ও বলা হয়।

তথ্যসূত্র
---------

1. ↑  "Ariane 5 User's Manual Issue 5 Revision 1" (পিডিএফ)। *arianespace*। জুলাই ২০১১। ৪ অক্টোবর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ জুলাই ২০১৩।
2. ↑  A geostationary Earth orbit satellite model using Easy Java Simulation Loo Kang Wee and Giam Hwee Goh 2013 Phys. Educ. 48 72
3. ↑  Noordung, Hermann (১৯৯৫) [1929]। *The Problem With Space Travel*। Translation from original German। DIANE Publishing। পৃষ্ঠা 72। আইএসবিএন 978-0-7881-1849-4।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)
4. ↑  "(Korvus's message is sent) to a small, squat building at the outskirts of Northern Landing. It was hurled at the sky. … It … arrived at the relay station tired and worn, … when it reached a space station only five hundred miles above the city of North Landing." Smith, George O. (১৯৭৬)। *The Complete Venus Equilateral*। New York: Ballantine Books। পৃষ্ঠা 3–4। আইএসবিএন 0-345-25551-8-185 `|আইএসবিএন=` এর মান পরীক্ষা করুন: invalid prefix (সাহায্য)।
5. ↑  "Basics of Space Flight Section 1 Part 5, Geostationary Orbits"। NASA। সংগ্রহের তারিখ ২১ জুন ২০০৯।

বহিঃসংযোগ
---------

* Orbital Mechanics (Rocket and Space Technology)
* List of satellites in geostationary orbit
* Clarke Belt Snapshot Calculator
* 3D Real Time Satellite Tracking
* Geostationary satellite orbit overview
* Daily animation of the Earth, made by geostationary satellite 'Electro L' photos Satellite shoots 48 images of the planet every day.
গুদারি ঝুলন্ত সেতু
**গুদারি** (ইংরেজি: Gudari) ভারতের ওড়িশা রাজ্যের রায়গদা জেলার একটি শহর এবং একটি নটিফায়েড এরিয়া।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৯°২১′ উত্তর ৮৩°৪৭′ পূর্ব﻿ / ﻿১৯.৩৫° উত্তর ৮৩.৭৮° পূর্ব﻿ / 19.35; 83.78। সমুদ্র সমতল হতে এর গড় উচ্চতা হল ১২৫ মিটার (৪১০ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে গুদারি শহরের জনসংখ্যা হল ৬৮৪৩ জন। এর মধ্যে পুরুষ ৫০% এবং নারী ৫০%।

এখানে সাক্ষরতার হার ৬০%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে গুদারি এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

তথ্যসূত্র
---------

1. ↑  "Gudari"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**কুরআনের হাফেজ** বা **হাফিজ** (আরবি: حافظ‎‎), এর বাংলা প্রতিশব্দ রক্ষক। তবে হাফেজ বলতে বুঝানো হয় যার সমস্ত কোরআন ৩০ পাড়া মুখস্থ আছে। **হাফিজা** হাফেজ শব্দের স্ত্রীলিঙ্গ।

ইতিহাস
------

নবী হযরত মুহাম্মদ (সা.) ৭ম শতাব্দীতে এমন এক আরবে বসবাস করতেন যেখানে খুব কম মানুষই শিক্ষিত ছিলেন। আরবরা তাদের ইতিহাস, বংশবিস্তার এবং কবিতা কণ্ঠস্থ করে রাখতো। মুসলিমরা বিশ্বাস করে যে যখন মুহাম্মদ সা. কুরআনের আয়াতগুলো বলতেন, তখন সাহাবিরা সেগুলো মুখস্থ করে ফেলতেন। মুহাম্মাদ সা. এর মৃত্যুর পরেও প্রায় ১০-১৫০০০ হাফেজ ছিলো বলে ধারণা করা হয়, যা কুরআনের সত্যতা প্রমাণ করে।

সঠিকভাবে লিখার কোন পদ্ধতি না থাকায়, লিখার চেয়ে মুখস্থ উৎসই বেশি নির্ভরযোগ্য ছিলো সে সময়। সেসময় হাফেজদেরকে তেলওয়াতকারী বা আবৃত্তিকারী হিসেবেও খুব সম্মান করা হতো এবং যারা পড়তে জানতো না তারা এভাবে কুরআনের দ্বারা হিদায়াতপ্রাপ্ত হতো।

পঠন
---

কুরআনে ১১৪টি সূরা ও ৬৬৬৬টি মতান্তরে ৬২৩৬ টি আয়াত রয়েছে। হাফেজ হওয়ার এ প্রক্রিয়াটি সম্পূর্ণ হতে সাধারণত ৩ থেকে ৬ বছর লাগে। এর জন্যে বিশেষ মাদ্রাসা (হিফজখানা) রয়েছে, যেখানে কুরআন মুখস্থের সাথে সাথে সঠিক উচ্চারণরীতিও শেখানো হয়। মুসলমান সমাজে হাফেজরা খুবই সম্মানিত। তারা তাদের নামের আগে হাফেজ শব্দটি ব্যবহার করে।

নামকরণ
------

ধ্রুপদী আরবি ভাষার মধ্যে, "হাফিজ" যারা কুরআন মুখস্থ করে তাদের বুঝাতে ব্যবহৃত হতো না। বরং এর পরিবর্তে, ব্যবহৃত শব্দটি ছিলো "হ্যামিল" (অর্থাৎ, যিনি বহন করেন)। হাফেজ শব্দটি হাদিস মুখস্থকারীদের জন্যে ব্যবহার করা হতো বিশেষত যাদের ১,০০,০০০ এর বেশি হাদিস মুখস্থ ছিলো।

কোরআন হাদিস থেকে আলাদা। হাদিস মূলত মুহাম্মাদের ( সাল্লাল্লাহু আলাইহি ওয়া সাল্লাম ) কথা, ইঙ্গিত বা সমর্থনকে নির্দেশ করে।

যোগ্যতা
-------

একজন হাফেজ হওয়ার জন্য পূর্ণ কুরআন মুখস্থ করা আবশ্যক।

আরও দেখুন
---------

* কুরআন তিলাওয়াতের প্রতিযোগিতার তালিকা
* কুরআন
* ফকিহ
* মুহাদ্দিস

| *উসুলে ফিকহ* |
| --- |
| *ফিকহ* |
| * ইজাজাহ
* ইজমা
* ইজতিহাদ
* ইখতিলাফ
* ইসতিহলাল
* ইসতিহসান
* ইসতিহসাব
* মাযহাব
* মাদ্রাসা
* মাসলাহা
* কিয়াস
* তাকলিদ
* উরফ
 |
| *আহকাম* |
| * বালিগ
* বাতিল
* বিদআত
* ফাহিশা
* ফরজ
* ফাসিক
* ফিতনা
* গুনাহ
* হালাল
* হারাম
* ইসলাহ
* হায়া
* ইস্তিগফার
* হিরাবাহ
* ইসতিশহাদ
* জিহাদ
* মাকরুহ
* মুবাহ
* মুস্তাহাব
* সুন্নাহ
* তাফসীর
* তাগুত
* তাক্বিয়া
* তওবা
* তাজকিয়া
* সওয়াব
* ওয়াসাতিয়াহ
* জামআত
 |
| 
ধর্মতত্ত্বীয় উপাধি |
| * খলিফা
* শাইখুল ইসলাম
* সৈয়দ
* শরীফ
* আশরাফ
* হযরত
* ওলামা
* ফকিহ
* ইমামুল আকবর (আল-আযহার)
* আল্লামা
* মুফতি
* প্রধান মুফতি
* হুজ্জাতুল ইসলাম
* মুজতাহিদ
* আয়াতুল্লাহ
* মারজা (প্রধান আয়াতুল্লাহ)
* হাফেজ
* হুজ্জাত
* হাকিম
* ইমাম
* মোল্লা
* মাহদী
* মৌলভি
* খতিব
* খাজা
* মাওলানা
* মাওলা
* তাফসীর
* মুর্শিদ
* পীর
* দরবেশ
* ওয়ালি
* আখন্দ
* মুহাদ্দিস
* মুজাদ্দিদ
* কাজী
* শেখ
* মারাবোত
* উস্তাদ
* মুয়াযযিন
* মুরিদ
* মুজাহিদীন
* গাজী
* শহিদ
* হাজী
* আনসার
* সালাফ
* সাহাবা
* তাবেয়ী
* তাবেঈ তাবেঈন
* দাঈ আল-মুতলাক
 |
| * দে
* স
 |

তথ্যসূত্র
---------

1. ↑  হাফেজ শব্দের বাংলা অর্থ

* ইসলাম প্রবেশদ্বার
**খাজা মোহাম্মদ কায়সার** একজন বাংলাদেশী কূটনীতিক এবং জাতিসংঘে বাংলাদেশের সাবেক স্থায়ী প্রতিনিধি।

জীবনের প্রথমার্ধ
----------------

কায়সারের জন্ম ঢাকা নবাব পরিবারে।

কর্মজীবন
--------

বাংলাদেশের স্বাধীনতা যুদ্ধের সময় কায়সার ১৯৭১ সালে চীনে পাকিস্তানের রাষ্ট্রদূত ছিলেন। অন্যান্য বাঙালি কূটনীতিকদের মতো তিনি বাংলাদেশের অস্থায়ী সরকারে যোগ না দেওয়ার সিদ্ধান্ত নেন। ১৯৬৯ থেকে ১৯৭২ সাল পর্যন্ত তিনি চীনে পাকিস্তানের রাষ্ট্রদূত ছিলেন। পরে তিনি বাংলাদেশে চলে আসেন।

কায়সার ১৯৭৫ সালে মিয়ানমারে বাংলাদেশের রাষ্ট্রদূত ছিলেন জুলাই মাসে, রাষ্ট্রপতি শেখ মুজিবুর রহমান তাকে জাতিসংঘে বাংলাদেশের স্থায়ী প্রতিনিধি নিযুক্ত করেন। শেখ মুজিবুর রহমান অভ্যুত্থানে নিহত হওয়ার পর তার নিয়োগ বাতিল করা হয় এবং তাকে চীনে বাংলাদেশের রাষ্ট্রদূত নিযুক্ত করা হয়। তিনি তার স্ত্রীর হার্টের অবস্থা এবং অস্ত্রোপচারের প্রয়োজনীয়তার কারণে এই আদেশের বিলম্ব চেয়েছিলেন। তিনি শেখ মুজিবুর রহমানকে হত্যাকারী সেনা কর্মকর্তাদের নিরাপদে থাইল্যান্ডে যাওয়ার বিষয়ে আলোচনা করেন এবং বিনিময়ে বাংলাদেশে আটক ছয়টি থাই মাছ ধরার ট্রলার ছেড়ে দেন। তিনি শেখ মুজিবুর রহমানের হত্যাকাণ্ডে ভারতের প্রতিক্রিয়ারও সমালোচনা করেছিলেন।

১৯৭৬ থেকে ১৯৮২ সাল পর্যন্ত কায়সার জাতিসংঘে বাংলাদেশের স্থায়ী প্রতিনিধি ছিলেন।

কায়সার ১৯৮১ সালের সেপ্টেম্বরে জাতিসংঘের ৩৬ তম সাধারণ পরিষদের সভাপতি হওয়ার জন্য লড়েছিলেন। কিন্তু ভোটের তৃতীয় রাউন্ডে ইরাকের ইসমত কিত্তানির কাছে হেরে যান। তিনি প্রথম রাউন্ডে তৃতীয় এবং দ্বিতীয় দফা ভোটে দ্বিতীয় হন।

১৯৮৪ সালে, কায়সার দুই বছরের মেয়াদে চীনে বাংলাদেশের রাষ্ট্রদূত নিযুক্ত হন।

তথ্যসূত্র
---------

1. ↑  "Some More Bengalis, Pre- and Post-1971 | Daily Sun"। *daily sun* (ইংরেজি ভাষায়)। সংগ্রহের তারিখ ২০২৩-০৬-১৮।
2. ↑  "Foreign Relations of the United States, 1977–1980, Volume XIX, South Asia - Office of the Historian"। *history.state.gov*। সংগ্রহের তারিখ ২০২৩-০৬-১৮।
3. 1 2  Ahsan, Syed Badrul (২০১২-০৩-২৮)। "Old images from a long-ago war"। *The Daily Star* (ইংরেজি ভাষায়)। সংগ্রহের তারিখ ২০২৩-০৬-১৮।
4. ↑  Ahsan, Syed Badrul (২০১২-০৩-২৮)। "Old images from a long-ago war"। *The Daily Star* (ইংরেজি ভাষায়)। সংগ্রহের তারিখ ২০২৩-০৬-১৮। Ahsan, Syed Badrul (2012-03-28). "Old images from a long-ago war". *The Daily Star*. Retrieved 2023-06-18.
5. ↑  "OP-ED: The Chinese dilemma"। *Dhaka Tribune*। ২০২১-০১-১৯। সংগ্রহের তারিখ ২০২৩-০৬-১৮।
6. ↑  *Outlook; a Journal of Opinion* (ইংরেজি ভাষায়)। ১৯৭২। পৃষ্ঠা 7।
7. 1 2 3 4 5 6  O'Brien, Terence। "Confidential" (পিডিএফ)। *Network Myanmar*।
8. ↑  "Permanent Representatives of Bangladesh to the UN through the Years"। *Permanent Mission of the People's Republic of Bangladesh to the United Nations* (ইংরেজি ভাষায়)। ২০১৯-০৮-১৬। সংগ্রহের তারিখ ২০২৩-০৬-১৮।
9. 1 2  Times, Special to the New York (১৯৮১-০৯-১৬)। "IRAQI IS PRESIDENT OF U.N. ASSEMBLY"। *The New York Times* (ইংরেজি ভাষায়)। আইএসএসএন 0362-4331। সংগ্রহের তারিখ ২০২৩-০৬-১৮।
10. ↑  "OP-ED: The Chinese dilemma"। *Dhaka Tribune*। ২০২১-০১-১৯। সংগ্রহের তারিখ ২০২৩-০৬-১৮। "OP-ED: The Chinese dilemma". *Dhaka Tribune*. 2021-01-19. Retrieved 2023-06-18.
**অদিতি গোবিত্রীকর** (জন্ম: ২১শে মে ১৯৭৬) হলেন একজন ভারতীয় মডেল, অভিনেত্রী এবং চিকিৎসক। ১৯৯৭ সাল থেকে ২০০৪ সাল পর্যন্ত গোবিত্রীকর একমাত্র ভারতীয় সুপার মডেল ছিলেন, যিনি চিকিৎসা এবং মনোবিজ্ঞান উভয়ের সাথে সংযুক্ত। হিন্দুস্তান টাইমস তাঁকে "বিউটি উইথ ব্রেন" বলে আখ্যায়িত করেছে। তিনি নিরামিষাশী এবং একজন উৎসাহী বিপাসনা অনুশীলনকারী। তিনি ২০০৯ সালে কালার্স টিভিতে প্রচারিত জনপ্রিয় রিয়ালিটি অনুষ্ঠান বিগ বসের ৩য় মরশুমে একজন প্রতিযোগী হিসেবে অংশগ্রহণ করেছিলেন; যেখানে তিনি ৫ম স্থান অধিকার করেছিলেন।

তিনি ১৯৯৬ সালে গ্ল্যামড্রাগস মেগামডেল প্রতিযোগিতা এবং ২০০০ সালে গ্ল্যামড্রাগস মিসেস ইন্দিয়া-এর মুকুট জয়লাভ করেছেন। এছাড়াও তিনি ২০০১ সালে মিসেস ওয়ার্ল্ড প্রতিযোগিতা জয়লাভ করেছেন। গোবিত্রীকর প্রথম এবং একমাত্র ভারতীয় নারী হিসেবে মিসেস ওয়ার্ল্ড-এর খেতাব জয়লাভ করেছেন।

গোবিত্রীকর ১৯৯৯ সালে মুক্তিপ্রাপ্ত তেলুগু ভাষার চলচ্চিত্র *থাম্মুদু*-এ অভিনয়ের মাধ্যমে অভিনয় জগতে পদার্পণ করেছেন। তাঁর অভিনীত এই চলচ্চিত্রটি ব্যবসায়িকভাবে একটি সফল চলচ্চিত্র ছিল। অতঃপর তিনি ২০০৫ সালে মুক্তিপ্রাপ্ত *পহেলি*তে কমলি চরিত্রে অভিনয় করেছেন; যেটি ৭৯তম একাডেমি পুরস্কার অনুষ্ঠানে ভারতের আনুষ্ঠানিক প্রবেশাধিকার পেয়েছিল। তিনি ২০০৯ সালে মুক্তিপ্রাপ্ত *দে দনা দন*-এ অভিনয় করেছেন; যেটি "আন্তর্জাতিক ভারতীয় চলচ্চিত্র একাডেমি পুরস্কার"-এ একটি পুরস্কার অর্জন করেছিল। তিনি ১৯৯৭ সালে প্রকাশিত আশা ভোঁসলে এবং আদনান সামীর *কভি তো নজর মিলাও* এবং ২০০০ সালে প্রকাশিত জগজিৎ সিংয়ের *আয়না*-এর মতো সংগীত ভিডিওর কেন্দ্রীয় চরিত্রে অভিনয় করে সকলের নজর কেড়েছিলেন। গোবিত্রীকর ভারতে পেটা চালু করেছিলেন এবং কোকা-কোলা, চপার্ড, ফেন্ডি এবং হ্যারি উইনস্টনের মতো শীর্ষ স্তরের আন্তর্জাতিক পণ্যের বিজ্ঞাপনে একজন মডেল হিসেবে উপস্থিত হয়েছেন।

প্রারম্ভিক জীবন
---------------

অদিতি গোবিত্রীকর ১৯৭৬ সালের ২১শে মে তারিখে ভারতের মহারাষ্ট্রের পানভেলের একটি ব্রাহ্মণ পরিবারে জন্মগ্রহণ করেছিলেন। তিনি পানভেলের বার্নস উচ্চ বিদ্যালয় এবং মুম্বইয়ের গ্রান্ট মেডিকেল কলেজ হতে এমবিবিএসে পড়াশোনা করেছেন এবং ১৯৯৭ সালে স্নাতক সম্পন্ন করেছেন। তিনি এমবিবিএস শেষ করে স্ত্রীরোগ ও ধাত্রীবিদ্যায় এমএস করা শুরু করেছিলেন, তবে তিনি মডেলিংয়ের ক্ষেত্রে আসার কারণে এটি শেষ করতে পারেননি।

কর্মজীবন
--------

অদিতি গোবিত্রীকর ১৯৯৬ সালে গ্ল্যামড্রাগস মেগামডেল প্রতিযোগিতা জয়ের পরে মডেল হিসাবে তাঁর জীবন শুরু করেছিলেন। ১৯৯৭ সালে এশিয়ান সুপার মডেল প্রতিযোগিতায় তিনি *সেরা বডি* এবং *সেরা মুখের* পুরস্কারও লাভ করেছিলেন। তিনি কেয়া স্কিন ক্লিনিক, পন্ড'স-এর মতো স্বনামধন্য প্রতিষ্ঠানের পণ্যের টেলিভিশন বিজ্ঞাপনে উপস্থিত হয়েছেন। তাঁর অভিনীত টেলিভিশন বিজ্ঞাপনের মধ্যে হৃতিক রোশনের কোকাকোলার বিজ্ঞাপনটি উল্লেখযোগ্য।

তথ্যসূত্র
---------

1. ↑  "Bold & beautiful"। *Hindustan Times*। ১৮ জুন ২০১৩।
2. ↑  "Supermodel Aditi Govitrikar Says, 'Let Vegetarianism Grow on You'"। Peta India। ১২ আগস্ট ২০০০।
3. ↑  Taneja, Parina (২১ মে ২০১৯)। "Mrs World Aditi Govitrikar Birthday special: 10 pictures of the supermodel that scream hotness"। *www.indiatvnews.com* (ইংরেজি ভাষায়)। সংগ্রহের তারিখ ৮ ফেব্রুয়ারি ২০২০।
4. ↑  Damle, Manjri (ডিসেম্বর ১৯, ২০০৭)। "A gathering of the clans"। *Times of India*।
5. 1 2  "Archived copy"। ১৮ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১২।

বহিঃসংযোগ
---------

* ইন্টারনেট মুভি ডেটাবেজে অদিতি গোবিত্রীকর উইকিউপাত্তে এটি সম্পাদনা করুন (ইংরেজি)
**বিজয়চন্দ্র মজুমদার** (২৭ শে অক্টোবর ১৮৬১ — ৩০ শে ডিসেম্বর ১৯৪২) একজন বাঙালি কবি, ভাষাতত্ত্ববিদ প্রত্নতাত্ত্বিক ও গবেষক। তিনি সর্বপ্রথম চর্যাপদের ভাষা নিয়ে আলোচনা করেন।

জন্ম ও শিক্ষা জীবন -
--------------------

বিজয়চন্দ্র মজুমদার ২৭ শে অক্টোবর, ১৮৬১ খ্রি. বাংলাদেশের ফরিদপুরের খানাকুলে জন্ম গ্রহণ করেন। পিতার নাম হরচন্দ্র মজুমদার। হুগলি ব্রাঞ্চ স্কুল থেকে প্রবেশিকা, কলকাতার মেট্রোপলিটন কলেজ থেকে বি এ (১৮৮৫) এবং  ১৮৯৫ খি. বি এল পরীক্ষায় উত্তীর্ণ হন । সাহিত্য ইতিহাস বিজ্ঞান ও আইনের উপর তার সমান দখল ছিল।

কর্মজীবন
--------

কর্মজীবন শুরু করেন বামড়া ফিউডেটরি স্টেটের রাজপুত্রের প্রাইভেট টিউটর (১৮৮৫) হিসাবে। পরবর্তীকালে উক্ত স্টেটের কাউন্সিলের প্রেসিডেন্ট হন। চল্লিশ বৎসরকাল তিনি সোনপুর রাজ্যের আইন-উপদেষ্টার কাজ করেন। পুরী জেলা স্কুলের শিক্ষক (১৮৮৭), সম্বলপুর জেলা স্কুলের প্রধান শিক্ষক (১৮৯১) এবং পরবর্তীকালে সম্বলপুর ও কলকাতা হাইকোর্টে আইন ব্যবসায় রত থাকেন। সংস্কৃত, পালি, প্রাকৃত ভাষায় সমান দক্ষতা অর্জন করে ছিলেন। ভারতীয় ঐতিহ্য সম্বন্ধে বক্তৃতা দিতে তিনি আমন্ত্রিত হয়ে ১৯০৮ খ্রি. লণ্ডনের মহাধর্ম সম্মেলনে যোগ দেন। অতিরিক্ত পড়াশোনার জন্য ১৯১৪ খ্রিষ্টাব্দে তিনি অন্ধ হয়ে যান। ১৯১৮ খ্রিষ্টাব্দে তিনি কলকাতা বিশ্ববিদ্যালয়ে অধ্যাপকরূপে যোগদান করেন। জীবনের শেষভাগে দৃষ্টিশক্তিহীনতা তার জ্ঞান পিপাসা বিন্দুমাত্র কমাতে পারে নি। এই সময়ের মধ্যেই তিনি তার বিখ্যাত ' ওড়িশা ইন মেকিং' গ্রন্থটি প্রধানত বিভিন্ন অনুশাসন লিপি থেকে তথ্য সংগ্রহ করে রচনা করেন (১৯২৫)। অনুশাসন ফলকের উপর হাত বুলিয়ে তিনি তার পাঠোদ্ধার করতে পারতেন। তার স্মৃতিশক্তিও ছিল অসাধারণ। অন্ধ হয়েও তিনি যে অক্লান্ত ও অবিশ্রান্তভাবে সাহিত্য ইতিহাস বিজ্ঞান সম্পর্কে গবেষণা করতে পেরেছেন, অসাধারণ স্মৃতিশক্তি তার প্রধান কারণ। ফাল্গুন ১৩২৮ ব. প্রকাশিত বঙ্গবাণী পত্রিকার সম্পাদনা তিনি ও দীনেশচন্দ্র সেন যৌথভাবে নিষ্পন্ন করতেন। বঙ্গবাণী শেষের চার বছর তিনি একাই সম্পাদকের দায়িত্ব পালন করেছেন। এছাড়া 'শারদীয়া বাংলা'(১৩৩৯), 'বার্ষিক শিশুসাথী'(১৩৩৫) সম্পাদনা করেছেন।

সাহিত্যকর্ম
-----------

তার রচিত কাব্যগ্রন্থ:  *ফুলশর* (১৮৯১),  *যজ্ঞ ও ভস্ম* (১৯৯৮) *কবিতা*,*যুগপূজা*, *পঞ্চকমালা*, *হেঁয়ালি*, *ভারতবর্ষের ইতিহাস* (১৯১৫), *প্রাচীন সভ্যতা* (১৯১৫) *এলিমেন্টস অব সোস্যাল অ্যানথ্রোপলজি*, *অ্যাবরিজিয়নস অব হাইল্যান্ড অব সেন্ট্রাল ইণ্ডিয়া*, *হিস্ট্রি অব দ্য বেঙ্গলী ল্যাঙ্গুয়েজ* প্রভৃতি। *থেরীগাথা* ও *গীতগোবিন্দ* যথাক্রমে পালি ও সংস্কৃত থেকে বাংলায় অনুদিত গ্রন্থ।

মৃত্যু
------

৩০ শে ডিসেম্বর ১৯৪২ খ্রিষ্টাব্দে বিজয়চন্দ্র প্রয়াত হন ।

তথ্যসূত্র
---------

1. ↑  ( প্রথম খণ্ড)। *কলকাতার সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৪৬৫, ৪৬৬।
2. ↑  "মজুমদার, বিজয়চন্দ্র - বাংলাপিডিয়া"। *bn.banglapedia.org*। সংগ্রহের তারিখ ২০২০-০৮-০৫।
3. ↑  "বিজয়চন্দ্র মজুমদার - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-০৮-০৫।
**মানবী বন্দ্যোপাধ্যায়** একজন অধ্যক্ষ। তিনি ভারতের প্রথম রূপান্তরকামী অধ্যক্ষ। তিনি বাংলায় পিএইচডি করেন এবং বিবেকানন্দ শতবার্ষিকী মহাবিদ্যালয়ের বাংলার সহযোগী অধ্যক্ষ ছিলেন। ২০১৫ খ্রিস্টাব্দের ৭ জুন তিনি কৃষ্ণনগর ওমেন্স কলেজের  প্রধান অধ্যক্ষ নিযুক্ত হন। তিনি পশ্চিমবঙ্গের ট্রান্সজেন্ডার ওয়েলফেয়ার বোর্ডের ভাইস চেয়ারপার্সনও হন। তিনি সারদা দেবীর ভক্ত এবং স্বামী আত্মস্থানন্দ মহারাজের অনুপ্রেরণায় আধ্যাত্মিক চেতনায় মনোনিবেশ করেন। ২০১৯ খ্রিস্টাব্দে তিনি রাজস্বী দে পরিচালিত পূর্ব পশ্চিম দক্ষিণ চলচ্চিত্রে গুরুত্বপূর্ণ অভিনয় করেন; এটাই ছিল তাঁর প্রথম চলচ্চিত্র।

তথ্যসূত্র
---------

1. ↑  এবেলা.ইন, সম্বিত পাল। "'বিক্ষত শরীর ও মন নিয়ে আর পারছি না': বিস্ফোরক প্রথম রূপান্তরিত কলেজ অধ্যক্ষ মানবী"। *ebela.in* (ইংরেজি ভাষায়)। সংগ্রহের তারিখ ২০২০-০৩-১০।
2. ↑  সংবাদদাতা, নিজস্ব। "মানবীকে সরাতে কর্মবিরতি কৃষ্ণনগর উইমেন্স কলেজে"। *anandabazar.com*। সংগ্রহের তারিখ ২০২০-০৩-১০।
3. ↑  "Rajorshi Dey's 'Purba Paschim Dakkhin' to hit the floors from tomorrow - Times of India"। *The Times of India* (ইংরেজি ভাষায়)। সংগ্রহের তারিখ ২০২০-০৩-১০।
**পঞ্চগড় সরকারি মহিলা কলেজ**  পঞ্চগড়ে অবস্থিত বাংলাদেশের একটি সরকারি কলেজ । এই কলেজটি *মহিলা কলেজ*  নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।

ইতিহাস
------

বাংলাদেশের সর্ব উত্তরের জনপদ পঞ্চগড়ের একটি সুবিখ্যাত ও ঐতিহ্যবাহী বিদ্যাপীঠ পঞ্চগড় সরকারি মহিলা কলেজ। নারীশিক্ষা সম্প্রসারণের মহৎ লক্ষ্য নিয়ে স্থানীয় দানবীর, বিদ্যানুরাগী ব্যক্তিবর্গ ও জেলা প্রশাসনের প্রত্যক্ষ সহযোগিতায় ১৯৮৫ সালের ১ জুলাই কলেজটির যাত্রা শুরু হয়। ১৯৯০ সালে কলেজটিকে সরকারিকরণ করা হলেও ১৯৯১ সালে তা’ বাতিল করা হয়। ১৯৯৭ সালের ২৭ মার্চ কলেজটি শিক্ষাবান্ধব সরকারের মাননীয় প্রধানমন্ত্রী শেখ হাসিনা জাতীয়করণ করেন। জেলার একমাত্র সরকারি মহিলা কলেজ এটি। নারীশিক্ষার উন্নয়নে সর্বোপরি একটি দক্ষ, মননশীল জাতি উপহার দেবার মানসে এই শিক্ষাপ্রতিষ্ঠানটি সূচনালগ্ন থেকেই শিক্ষাদান প্রক্রিয়ায় অসামান্য অবদান রেখে আসছে। প্রায় ছয় হাজার ছাত্রী সম্বলিত এ শিক্ষায়তনে পাঠদানের পরিবেশ অত্যন্ত অনুকূল। এইচ.এস.সি. পর্যায়ে ২২টি ও স্নাতক (পাস) পর্যায়ে ২০টি বিষয়ে এবং স্নাতক (সম্মান) পর্যায়ে ৯টি বিষয়ে এখানে পাঠদান করা হয়। কলেজের প্রাক্তন অধ্যক্ষ ড. মোঃ নাজমুল হক এই কলেজে অবস্থিত বাংলাদেশের একমাত্র ‘রকস্ মিউজিয়ামটি প্রতিষ্ঠা করেন। এটি ছাত্রীদের জ্ঞানার্জনের পাশাপাশি দেশি-বিদেশি পর্যটকদের জন্য এক অপার কৌতূহলের বিষয়। জেলার প্রথম পরীক্ষামূলক চা বাগানটি এই কলেজ ক্যাম্পাসে অবস্থিত। "শিক্ষাই মুক্তি" এ স্লোগানকে ধারণ করে এ কলেজ সাফল্যের দিক থেকে জেলার সবচেয়ে গৌরবময় ফলাফল উপহার দিয়ে আসছে। কলেজের সামগ্রিক কর্মসূচি সুষ্ঠুভাবে সম্পন্ন করার জন্য ‘একাডেমিক ক্যালেন্ডার’ অনুসরণ করা হয়। সহশিক্ষা কার্যক্রমেও এ কলেজের অবস্থান অনন্য। জাতীয় দিবস সহ অন্যান্য গুরুত্বপূর্ণ দিবসে ছাত্রীরা অংশ নিয়ে থাকে। আবৃত্তি, সঙ্গীত, বিতর্ক সহ কলেজে অনুষ্ঠিত ক্রীড়া ও সাংস্কৃতিক প্রতিযোগিতায় ছাত্রীদের তৎপরতা আশাব্যঞ্জক। পঞ্চগড় সরকারি মহিলা কলেজটি অধ্যক্ষ, উপাধ্যক্ষ এবং সকল শিক্ষক ও কর্মচারীর ঐকান্তিক প্রচেষ্টায় নিরন্তর এগিয়ে চলেছে জাতির পিতা বঙ্গবন্ধু শেখ মুজিবুর রহমানের স্বপ্নের সোনার বাংলাদেশ বিনির্মাণে।

অনুষদসমূহ
---------

কলেজটিতে বর্তমানে ৯টি বিষয়ে অনার্স কোর্স চালু রয়েছে। শিক্ষার্থীর সংখ্যা সাড়ে ৩ হাজারের বেশি। 

* বাংলা
* অর্থনীতি
* ইতিহাস
* ইসলামের ইতিহাস
* ভূগোল
* দর্শন
* গণিত
* ব্যবস্থাপনা
* মার্কেটিং

শিলা জাদুঘর
-----------

পঞ্চগড় সরকারি মহিলা কলেজ চত্ত্বরে ২০০০ সালে তৎকালীন অধ্যক্ষ নাজমুল হকের প্রচেষ্টায় পাথরের জাদুঘর প্রতিষ্ঠিত হয়। জাদুঘরটিতে পঞ্চগড় জেলার প্রত্নতাত্ত্বিক ও লোকজ সংগ্রহ রয়েছে যার পরিমান প্রায় ১,০০০-এরও বেশি।

আরও দেখুন
---------

* সরকারি কলেজ
* বেসরকারি কলেজ
* জাতীয় বিশ্ববিদ্যালয়

তথ্যসূত্র
---------

1. ↑  জেলার সেরা পঞ্চগড় সরকারি মহিলা কলেজ নিউজনেক্সটবিডি
2. ↑  পঞ্চগড় জেলায় সেরা সরকারি মহিলা কলেজ বাংলানিউজটোয়েন্টিফোর.কম
3. ↑  পঞ্চগড়ের সঙ্কটে দুটি সরকারি কলেজ শিক্ষক ও অন্যান্য ৪৫ পদ শূন্য দৈনিক ইত্তেফাক | ২০ সেপ্টেম্বর, ২০১৫ ইং
4. ↑  পঞ্চগড় জেলা   ওয়েব্যাক মেশিনে আর্কাইভকৃত ৭ সেপ্টেম্বর ২০২০ তারিখে বাংলাদেশ জাতীয় তথ্য বাতায়ন
**দীর্ঘস্থায়িত্ব** বলতে দীর্ঘ মেয়াদের জন্য কোনও মানব সম্প্রদায়, তার বিভিন্ন প্রতিষ্ঠান ও রীতিনীতি টিকে থাকার ক্ষমতাকে বোঝায়। অর্থাৎ এমনভাবে মানবজাতির বর্তমান চাহিদা মেটানোকে বোঝায় যাতে ভবিষ্যৎ প্রজন্মের মানুষদের চাহিদা মেটানোর ক্ষমতা ব্যাহত না হয়। এই ধারণাটি শুধু প্রাকৃতিক সম্পদ আহরণের ক্ষেত্রেই সীমাবদ্ধ নয়, বরং সামাজিক ও অর্থনৈতিক সম্পদের সাথেও জড়িত। দীর্ঘস্থায়িত্ব ধারণাটিতে কেবল পরিবেশ সংরক্ষণ নয়, বরং সামাজিক বৈষম্য দূরীকরণ ও অর্থনৈতিক উন্নয়নের ব্যাপারগুলিও সমভাবে গুরুত্বপূর্ণ।

বিংশ শতাব্দীর শেষ দিকে এসে প্রতিভাত হয় যে শিল্পায়নের মাধ্যমে জীবনযাত্রার মান উন্নত করার বহু দশকব্যাপী প্রচেষ্টার পরেও বিশ্বের বহু দেশ চরম দারিদ্র্যের সাথে যুদ্ধ করছে। মানব ইতিহাসের এই সাম্প্রতিকতম পর্যায়ে পৃথিবীর বুকে মানুষের সংখ্যা বিপুল পরিমাণে বৃদ্ধি পায়। কিন্তু একই সাথে আধুনিক সমাজগুলিতে মানুষের লাগামহীন প্রাকৃতিক সম্পদ আহরণ, কেবল অর্থনৈতিক প্রবৃদ্ধির পেছনে ছোটা এবং অপচয়প্রবণ ভোগবাদিতাও বাড়তে থাকে, যার কারণে বহু কোটি বছর ধরে পৃথিবীতে জীবনের ভারসাম্য অক্ষুণ্ণ রাখার যে বিভিন্ন প্রাকৃতিক ব্যবস্থা ও চক্রগুলি আছে, সেগুলির কর্মক্ষমতা কম-বেশি ব্যাহত হয়। এর নেতিবাচক প্রতিক্রিয়া সুদূরপ্রসারী হতে পারে। তাই দীর্ঘস্থায়িত্বের সমর্থকেরা বলেন যে অর্থনৈতিক উন্নয়ন করতে গিয়ে পরিবেশের বিপর্যয় ডেকে আনা ও সামাজিক বৈষম্য বৃদ্ধি করা মানবজাতির দীর্ঘস্থায়ী সমৃদ্ধির চাবিকাঠি নয়। অর্থনীতি সমাজের বাইরে নয়, আর সমাজ প্রকৃতির বাইরে নয়।

১৯৮৩ সালে জাতিসংঘ নরওয়েজীয় প্রধানমন্ত্রী গ্রো হার্লেম ব্রুন্টলান্ডকে নব্যপ্রতিষ্ঠিত বিশ্ব পরিবেশ ও উন্নয়ন সমিতির পরিচালকের পদ দান করে। এর চার বছর পরে সমিতিটি "আমাদের একত্রিত ভবিষ্যৎ" (Our common future) নামক যে চূড়ান্ত প্রতিবেদনটি প্রকাশ করে, তাতে দীর্ঘস্থায়ী বা টেকসই উন্নয়নের উপযুক্ত বিখ্যাত সংজ্ঞাটি প্রথমবারের মত প্রকাশ করা হয়। সমিতিটি সাফল্যের সাথে বিশ্বের উন্নয়ন পরিকল্পনাতে পরিবেশবাদের সাথে অর্থনৈতিক ও সামাজিক উন্নয়নসংক্রান্ত তত্ত্বগুলির মেলবন্ধন ঘটায়। তাদের মতে দীর্ঘস্থায়ী সমৃদ্ধির জন্য পরিবেশ, সমাজ ও অর্থনীতি - এই তিনটি দিককেই সমানভাবে গুরুত্ব দিতে হবে এবং এদের মধ্যে ভারসাম্য বজায় রেখে চলতে হবে।

তথ্যসূত্র
---------

1. 1 2  United Nations General Assembly (1987) *Report of the World Commission on Environment and Development: Our Common Future*. Transmitted to the General Assembly as an Annex to document A/42/427 – Development and International Co-operation: Environment. Retrieved on: 2009-02-15.

আরও দেখুন
---------

* টেকসই উন্নয়ন
**স্যামুয়েল শিমন** (জন্মঃ ১৯৫৬, আল হাব্বানিয়াহ, ইরাক) একজন ইরাকি লেখক এবং সাংবাদিক। তিনি ১৯৭৯ সালে ইরাক ছেড়ে চলে আসেন। তার স্বপ্ন ছিলো হলিউডের চলচ্চিত্র পরিচালক হওয়ার। এরপর তিনি বিভিন্ন শহরে বাস করেছেন, যেমনঃ দামেস্ক, আম্মান, বৈরুত, নিকোসিয়া, এডেন, কায়রো, টুনিস ও প্যারিস। সবশেষে লন্ডনে স্থায়ী হন। তিনি তার স্ত্রী ***মারগারেট ওবাংক*** এর সাথে সাহিত্য বিষয়ক ম্যাগাজিন ***বানিপাল*** শুরু করেন।

প্রাথমিক জীবন
-------------

শিমন ১৯৫৬ সালে ইরাকের আল হাব্বানিয়াহতে জন্মগ্রহণ করেন।

প্রবাস জীবন
-----------

স্যামুয়েল শিমন জন্মভূমি ইরাক ছেড়ে বিভিন্ন দেশে গমন করেন। ১৯৮৫ সালে তিনি প্যারিসে স্থায়ী হন। সেখানে তিনি একটি ছোট ছাপাখানা স্থাপন করেন। তিনি সেই ছাপাখানার মাধ্যমে কয়েক খন্ডের কবিতার বই প্রকাশ করেন,যার মধ্যে আরব কবিদের লেখাও ছিলো। ১৯৮৭ সালে নিজের কবিতার বই *ওল্ড বয়* প্রকাশ করেন। এরপর ১৯৯৬ *রেইন অন মাই মাদার'স লেটার* নামে একটি কবিতার সংকলন বের করেন। একই বছর তিনি ইংল্যান্ডে চলে যা এবং লন্ডন শহরে স্থায়ী হন। এখন পর্যন্ত তিনি লন্ডনে বসবাস করছেন।

সাহিত্য সাধনা
-------------

লিখা প্রথম উপন্যাসের নাম হলো ইরাকি ফি বারিস ( একজন ইরাকি এখন প্যারিসে), যা ২০০৫ সালে প্রকাশিত হয়। এরপর ১৯৮৭ সালে ওল্ড বয়, ১৯৯৬ সালে *রেইন অন মাই মাদার'স লেটার* প্রকাশ করেন।

পারিবারিক জীবন
--------------

স্যামুয়েল শিমনের স্ত্রী মারগারেট ওবাংক নিজেও একজন লেখিকা। এই লেখক দম্পতি মিলে সাহিত্য পত্রিকা প্রকাশ করেন।

তথ্যসূত্র
---------

* "En irakier i Paris av Samuel Shimon" (Swedish ভাষায়)। Alhambra förlag। সংগ্রহের তারিখ ১৮ এপ্রিল ২০১১। উদ্ধৃতি শৈলী রক্ষণাবেক্ষণ: অচেনা ভাষা (link)
* "Samuel Shimon"। The English Pen Online World Atlas। ৬ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১১।

1. 1 2  "Banipal (UK) Magazine of Modern Arab Literature - Contributors - Samuel Shimon"। সংগ্রহের তারিখ ২০১৮-০১-০৩।
2. ↑  Boyd Tonkin (২৫ মার্চ ২০০৫)। "An Iraqi in Paris by Samuel Shimon"। The Independent। সংগ্রহের তারিখ ১৮ এপ্রিল ২০১১।
**জগত্তারিণী পদক** (ইংরেজি:  Jagattarini Medal) বাংলা ভাষা ও সাহিত্যে বিশেষ অবদানের স্বীকৃতি হিসাবে কলকাতা বিশ্ববিদ্যালয় দুই বছর পর পর প্রদান করে থাকে। এটি 'Special Endowment Medal' তথা বিশেষ মর্যাদা সম্পন্ন পুরস্কার হিসাবে চিহ্নিত।

ইতিহাস
------

বাঙালি শিক্ষাবিদ, গণিতজ্ঞ ও আইনবিদ ব্যারিস্টার স্যার আশুতোষ মুখোপাধ্যায় কলকাতা বিশ্ববিদ্যালয়ের প্রথম ভারতীয় ও প্রবাদপ্রতিম ভাইস-চ্যান্সেলর ছিলেন। তিনি বিশ্ববিদ্যালয়ে একাডেমিক ঐতিহ্য বজায় রেখে জাতীয়তাবাদমূলক কার্যকলাপে সংস্কার চেয়েছিলেন। যখন তিনি দ্বিতীয় বারের জন্য উপাচার্য পদে বৃত হন, তখন ১৯ শে এপ্রিল ১৯২১ তারিখে ৩০০০ টাকার সরকারি ঋণপত্র কলকাতা বিশ্ববিদ্যালয়কে দান করেন তার মা 'জগত্তারিণী দেবী'র নামে এক সম্মাননা প্রবর্তনের জন্য। কলকাতা বিশ্ববিদ্যালয়ের সিন্ডিকেটের সিদ্ধান্ত অনুসারে আশুতোষ মুখোপাধ্যায়, চুণীলাল বসু, অমূল্যচরণ বিদ্যাভূষণ, দীনেশচন্দ্র সেন এবং বি সি মজুমদারকে নিয়ে পাঁচ সদস্যের একটি কমিটি গঠিত হয়। কমিটির সিদ্ধান্ত অনুসারে সেই বৎসরেই কলকাতা বিশ্ববিদ্যালয় প্রথম ' জগত্তারিণী পদক' সাহিত্যে নোবেলজয়ী কবি রবীন্দ্রনাথ ঠাকুরকে প্রদান করে। সেই অর্থে বাংলা সাহিত্যে 'জগত্তারিণী পদক' প্রাপ্তি পরবর্তী প্রাপকদের কাছে - অত্যন্ত সম্মানের। বিগত বছরগুলিতে শরৎচন্দ্র চট্টোপাধ্যায়, প্রমথ চৌধুরী, কাজী নজরুল ইসলাম,তারাশঙ্কর বন্দ্যোপাধ্যায়, মানকুমারী বসু,কুমুদরঞ্জন মল্লিক ,সন্দীপন চট্টোপাধ্যায় আনিসুজ্জামান সহ বাংলা সাহিত্যের বিভিন্ন প্রথিতযশা লেখক এই পদক লাভ করেছেন।

পদক প্রাপক সাহিত্যিকগণ
----------------------

| সাল | প্রাপকের নাম |
| --- | --- |
| ১৯২১ | রবীন্দ্রনাথ ঠাকুর |
| ১৯২৩ | শরৎচন্দ্র চট্টোপাধ্যায় |
| ১৯২৫ | অমৃতলাল বসু |
| ১৯২৭ | স্বর্ণকুমারী দেবী |
| ১৯২৯ | কামিনী রায় |
| ১৯৩১ | দীনেশচন্দ্র সেন |
| ১৯৩৫ | অনুরূপা দেবী |
| ১৯৩৯ | রাজশেখর বসু |
| ১৯৪০ | হীরেন্দ্রনাথ দত্ত |
| ১৯৪১ | প্রমথ চৌধুরী |
| ১৯৪১ | মানকুমারী বসু |
| ১৯৪৩ | নিরুপমা দেবী |
| ১৯৪৫ | কাজী নজরুল ইসলাম |
| ১৯৫১ | করুণানিধান বন্দ্যোপাধ্যায় |
| ১৯৫৩ | কালিদাস রায় |
| ১৯৫৫ | উপেন্দ্রনাথ গঙ্গোপাধ্যায় |
| ১৯৫৭ | যোগেশচন্দ্র রায় বিদ্যানিধি |
| ১৯৫৯ | তারাশঙ্কর বন্দ্যোপাধ্যায় |
| ১৯৬৭ | বলাইচাঁদ মুখোপাধ্যায় |
| - | কুমুদরঞ্জন মল্লিক |
| - | সুবোধ ঘোষ |
| ১৯৭৫ | অচিন্ত্যকুমার সেনগুপ্ত |
| ১৯৭৯ | অন্নদাশঙ্কর রায় |
| ১৯৮৩ | প্রমথনাথ বিশী |
| ১৯৮৭ | রমাপদ চৌধুরী |
| ১৯৯৩ | নেপাল মজুমদার |
| ১৯৯৩ | আশাপূর্ণা দেবী |
| ১৯৯৯ | অম্লান দত্ত |
| ২০১২ | অমলেন্দু বন্দ্যোপাধ্যায় |
| ২০১৮ | আনিসুজ্জামান |

তথ্যসূত্র
---------

1. ↑  "Special Endowment Medals"। ২ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২০২০-১২-৩১।
2. ↑  *রবি স্মরণে*। ঋতুযান পাবলিকেশন।
3. ↑  "জগত্তারিণী পদক পেলেন অধ্যাপক আনিসুজ্জামান ইউআরএল="। *bangla.bdnews24.com*। ১২ জানুয়ারি ২০১৮।  `|title=` এ বহিঃসংযোগ দেয়া (সাহায্য); `|ইউআরএল=` অনুপস্থিত বা খালি (সাহায্য)
বৃহত্তর সুরাবায়া'র মানচিত্র
**বৃহত্তর সুরাবায়া**  বা মেট্রোপলিটন সুরাবায়া ইন্দোনেশিয়া এর দ্বিতীয় বৃহত্তম শহর। এই শহরে মোট জন সংখ্যা ২.৮ মিলিয়ন বা ২৮ লক্ষ। মহানগর হিসাব এই শহরটি ইন্দোনেশিয়ার তৃতীয় বৃহত্তম শহর। শহরটি পূর্ব জাভা রাজ্যে অবস্থিত। এই শহরটি পূর্ব জাভা এর রাজধানী ও বৃহত্তম শহর ও বন্দর নগরী। এই শহরে একটি সমুদ্র বন্দর রয়েছে।

অবস্থান
-------

সারা বায়া শহরটি জাভা দ্বীপ এর পূর্ব দিকে অবস্থিত।এটি সমুদ্র সমতল থেকে স্থানটি বেশ কিছুটা উচ্চু।

নামকরণ
------

সারাবায়া নামটি দুটি শব্দ এর দ্বারা গঠিত। সারা শব্দর অর্থ *হাঙর বা শার্ক*। বায়া শব্দের অর্থ হল কুমির। এই এলাকায় প্রচুর হাঙর ও কুমির দেখা যায় তাই থেকে এই নাম নেওয়া হয়েছে।

ইতিহাস
------

জনসংখ্যা
--------

বৃহত্তর সুরাবায়া এর মোট জনসংখ্যা হল ৯ মিলিয়ন এর কাছা কাছি।এটি দেশের তৃতীয় বৃহত্তম মহানগর বা মেট্রোপলিটন।

যোগাযোগ ব্যবস্থা
----------------

ডাউনটাউন, সুরাবায়াতে উচ্চ-উত্থান, ইন্দোনেশিয়ার স্কাইলাইন, সুরাবায়াতে আকাশচুম্বী ভবন, ২১ শতকে সুরাবায়া
মূল নিবন্ধ:বৃহত্তর সুরাবায়ার পরিবহন ব্যবস্থা

### সড়ক পথ

সড়ক পথে **বৃহত্তর সুরাবায়া**  জাভার অন্য শহর গুলির সঙ্গে যুক্ত রয়েছে।এই শহর থেকে জাকার্তা পর্যন্ত ৭৩০ কিলোমিটার মহাসড়ক রয়েছে।এছাড়া এই মেট্রোপলিটন সুরাবায়ার এক প্রান্ত থেকে অন্য প্রান্তে যোগাযোগ এর জন্য প্রসস্ত সড়ক , মহাসড়ক ও উড়ালপুল রয়েছে।

### রেলপথ

জাকার্তা থেকে বানদুং হয়ের **বৃহত্তর সারাবায়া** পর্যন্ত রেল ব্যবস্থা রয়েছে।ইন্দোনেশিয়া সরকার জাকার্তা থেকে বানদুং হয়ে উচ্চগতির রেল চালু করার প্রস্তাব রয়েছে।  বা *ইন্দোনেশিয়ার হাইস্পিড রেলপথ* হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এটি ইন্দোনেশিয়ার রেল পরিবহন এর সবচেয়ে বড় প্রকল্প।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।

### বিমানবন্দর

এই বৃহত্তর শহরের বা মহানগরে একটি আন্তর্জাতিক বিমান বন্দর রয়েছে।এই বিমান বন্দর দ্বার দেশের অন্য শহর গুলির সঙ্গে যুক্ত রয়েছে।

### জলপথ

এই মেট্রোপলিটন শহরটির জাহাজ বন্দর দ্বারা অন্য দেশের সঙ্গে ব্যবসা বাণিজ্য চলে।এছাড়া বন্দরটি থেকে পৃথক যাত্রী পরিবহন করার ব্যবস্থা রয়েছে।এই বন্দর ব্যবহার করে যাত্রীরা জাভা দ্বীপ থেকে দেশের অন্যান দ্বীপে চলাচল করে।

তথ্যসূত্র
---------

1. ↑  "শহরের জন সংখ্যা"।
2. ↑  "ইন্দোনেশিয়ার উচ্চগতির রেলওয়ে প্রকল্প বাধাগ্রস্ত যাত্রা"। সংগ্রহের তারিখ ২৫-১১-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
**মালিক বরকত আলী** 
(ইংরেজি: Malik Barkat Ali) (জন্মঃ ১৮৮৬ – মৃত্যুঃ ১৯৪৬) ছিলেন একজন ভারতীয় মুসলিম রাজনীতিবিদ, আইনজীবী এবং সাংবাদিক।

প্রাথমিক জীবন এবং কর্মজীবন
--------------------------

মালিক বরকত আলী লাহোরের পাঞ্জাবের একটি শহরে এপ্রিল ১৮৮৫ সালে একটি মধ্যবিত্ত পরিবারের জন্মগ্রহণ করেন। স্থানীয় উচ্চ বিদ্যালয়ে শিক্ষার পরে তিনি লাহোর এর বিখ্যাত *ফরম্যান খৃস্টান কলেজে* বৃত্তি লাভ করেন। সেখান থেকে স্নাতক সম্পন্ন করার পর তিনি ১৯০৫ থেকে ১৯০৭ পর্যন্ত এই কলেজে সহকারী অধ্যাপক ছিলেন এবং এরপর আইন এলএলবি পরীক্ষায় উত্তীর্ণ হন। এবং তাকে ১৯০৮ সালে পাঞ্জাবের একটি জুনিয়র ম্যাজিস্ট্রেট সার্ভিস হিসেবে নির্বাচন করা হয়েছিল, পদত্যাগের পূর্বপর্যন্ত তিনি ১৯১৪ সাল পর্যন্ত সেখানে কাজ করেন।

পরবতীতে তিনি আইন সম্পর্কিত বিষয়াবলী নিয়ে পুরো সময় কাজ করেন। এবং এছাড়াও তিনি দৈনিক পত্রিকা *দ্যা অবজার্ভার এর সম্পাদক ছিলেন (১৯১৪-১৯১৮)।*

রাজনৈতিক জীবন
-------------

মালিক বরকত আলী ১৯১৬ সালে নিখিল ভারত মুসলিম লীগ যোগদান করেন এবং মুসলিম জাতীয়তাবাদী নেতা আল্লামা মুহাম্মদ ইকবাল চিন্তাধারা কর্তৃক অনুপ্রানিত হন। এরপর বহু বছর ধরে, তিনি লীগের একজন একনিষ্ঠ সদস্য ছিলেন। তিনি মুসলিম লীগের হয়ে ১৯৩৭ সালে পাঞ্জাব বিধানসভা থেকে নির্বাচিত হন। তার কয়েক বছর পরে তিনি সৈয়দ আতা উল্লাহ শাহ বুখারী দ্বারা প্রভাবিত হন। এছাড়াও বরকত আলী কিছু সময়ের জন্য আঞ্জুমান ই হিমায়াত ই ইসলামের একজন সচিব হিসেবে কাজ করেছিলেন।

মৃত্যু
------

মালিক বরকত আলী ১৯৪৬ সালের ৫ এপ্রিল লাহোরে মৃত্যুবরণ করেন।

তথ্যসূত্র
---------

1. ↑  "Remembering a freedom fighter"। *The Express Tribune News*। The Express Tribune News Network। সংগ্রহের তারিখ ১১ মে ২০১২।
2. ↑  *Who's Who in the Punjab*, 1937 ed, Lahore, p. 103
3. ↑  Malik Tariq Ali (৫ এপ্রিল ২০১২)। "Malik Barkat Ali" (Article)। *The Daily Times*। Daily Times। সংগ্রহের তারিখ ১১ মে ২০১২।
4. ↑  Zia-ur-Rahman Zabeeh। "MALIK BARKAT ALl"। *Pakistani Heros*। CYBER CITY ONLINE.। ২৭ সেপ্টেম্বর ২০১১ তারিখে মূল (Biography) থেকে আর্কাইভ করা। সংগ্রহের তারিখ ১১ মে ২০১২।
5. ↑  *Who's Who Punjab* 1937
6. ↑  "Malik Barkat Ali – Forgotten Freedom fighter from Punjab"। *Intelligence*।  `|ইউআরএল=` অনুপস্থিত বা খালি (সাহায্য)
7. ↑  "Malik Barkat Ali"। *Pakistan Today*। Pakistan Today। ১৭ মে ২০১২ তারিখে মূল থেকে আর্কাইভ করা। সংগ্রহের তারিখ ১১ মে ২০১২।
8. ↑  *Biographies of All India Muslim League Working Committee Members*, Islamabad, Pakistan: National Archives of Pakistan, 1994, p.137 (Supplement)
9. ↑  *Biographies of All India Muslim League Working Committee Members*, 1993, p.137
10. ↑  *Biographies of All India Muslim League Working Committee Members*, 1994, p.137

বহিঃসংযোগ
---------

* Malik Barkat Ali at www.cybercity-online.net
**নরম্যান মার্শাল** (নভেম্বর ১৯০১ - নভেম্বর ১৯৮০) ছিলেন একজন ইংরেজি নাট্য পরিচালক, প্রযোজক এবং পরিচালক যিনি তাঁর নাট্যজীবন শুরু করেছিলেন অক্সফোর্ডে স্নাতক ছাত্র থাকা অবস্থায়। বিশ্ববিদ্যালয় ছাড়ার পরে তিনি বিভিন্ন ছোট ভ্রমণকারী সংস্থার সাথে কাজ করেছিলেন এবং ১৯২৬ সালে তিনি প্রথমে প্রেস এজেন্ট হিসাবে, পরে মঞ্চ ব্যবস্থাপক হিসাবে কেমব্রিজ ফেস্টিভাল থিয়েটারে যোগদান করেন এবং ১৯৩২ সালে তিনি তাদের আবাসিক পরিচালক হন। ১৯৩৪ সালে, তিনি লন্ডনের ছোট ক্লাব থিয়েটার, গেট থিয়েটার স্টুডিওতে ইজারা কিনেছিলেন, যেখানে পরবর্তী ছয় বছরে তিনি জনপ্রিয় অন্তরঙ্গ পুনর্বিবেচনা এবং অনেক সফল নাটক তৈরি করেছিলেন, যার কয়েকটি পরে পশ্চিমের মঞ্চে স্থানান্তরিত হয়েছিল।

১৯৪৭ সালে তাঁর অনার থিয়েটার বইয়ে তিনি নিজের, অক্সফোর্ড প্লেহাউস, আর্টস থিয়েটার ক্লাব এবং কেমব্রিজ ফেস্টিভাল থিয়েটার সহ বেশ কয়েকটি ছোট, প্রতিশ্রুতিবদ্ধ, স্বাধীন থিয়েটার সংস্থার ইতিহাস নথিভুক্ত করেছিলেন। এই থিয়েটারগুলি থিয়েটার ক্লাব হিসাবে পরিচালনা করে লর্ড চেম্বারলাইনের সেন্সরশিপ এড়াতে সক্ষম হয়েছিল, যেখানে সদস্যপদ বাধ্যতামূলক ছিল, এবং নতুন ও পরীক্ষামূলক নাটক তৈরি করে ঝুঁকি নিয়েছিল, বা লেখকদের নাটকগুলি পশ্চিম-শেষ পর্যায়ে বাণিজ্যিকভাবে অগ্রহণযোগ্য বলে মনে হয়েছিল।

গেট থিয়েটার স্টুডিওটি ব্লিৎজ-এর সময় ধ্বংস করা হয়েছিল এবং যুদ্ধের পরে মার্শাল একটি প্রযোজনা সংস্থা স্থাপন করেছিল এবং পশ্চিম প্রান্তে বেশ কয়েকটি নাটক তৈরি করেছিল। তাঁর *প্রযোজক* এবং *প্লে* বইয়ে তিনি নাট্য প্রযোজনার ইতিহাস বর্ণনা করেছেন নিজের অভিজ্ঞতা নিয়ে।

উৎস
---

* নরম্যান মার্শাল, দ্য আদার্স থিয়েটার, জন লেহম্যান, লন্ডন, ১৯৪৭।
* নরম্যান মার্শাল, প্রযোজক এবং প্লে, ম্যাকডোনাল্ড, লন্ডন, ১৯৫৭।
* কলিন চেম্বারস (এডি.), কন্টিয়াম কম্পিয়ন টু টোয়েন্টিথ সেঞ্চুরি থিয়েটার, কনটিয়িয়াম, লন্ডন, ২০০২।

তথ্যসূত্র
---------
**নরম্যান** "**হারিকেন**" **স্মিথ** (২২ ফেব্রুয়ারি ১৯২৩ - ৩ মার্চ ২০০৮) ছিলেন ইংরেজ সঙ্গীতজ্ঞ, রেকর্ড প্রযোজক এবং প্রকৌশলী।

প্রাথমিক জীবন
-------------

স্মিথ মিডলসেক্সের এডমন্টনে ১৯২৩ সালের ২২ ফেব্রুয়ারি জন্মগ্রহণ করেছিলেন। দ্বিতীয় বিশ্বযুদ্ধের সময় তিনি আরএএফ গ্লাইডার পাইলট হিসেবে দায়িত্ব পালন করেছিলেন। জ্যাজ সঙ্গীতশিল্পী (ট্রাম্পটার) হিসেবে ব্যর্থ কর্মজীবনের পরে, স্মিথ ১৯৫৯ সালে শিক্ষানবিশ সাউন্ড ইঞ্জিনিয়ার হিসেবে ইএমআইতে যোগদান করেন।

প্রযোজক ও প্রকৌশলী হিসাবে কর্মজীবন
----------------------------------

১৯৬৫ সালের শরৎকাল পর্যন্ত বিটল্‌সের সমস্ত ইএমআই স্টুডিও রেকর্ডিংয়ের প্রকৌশলী ছিলেন স্মিথ। এরপর ইএমআই তাকে প্রযোজক হিসেবে পদোন্নতি দেয়। তার রেকর্ড কৃত সর্বশেষ বিটল্‌স অ্যালবামটি ছিল *রাবার সোল*। স্মিথ বিটল্‌সের প্রায় শতাধিক গানের প্রকৌশলী হিসেবে কাজ করেছিলেন।

মৃত্যু
------

স্মিথ ২০০৮ সালের ৩ মার্চ ইংল্যান্ডের পূর্ব সাসেক্সে ৮৫ বছর বয়সে মারা যান।

তথ্যসূত্র
---------

1. 1 2  "2008 January to June"। *দ্য ডেড রক স্টার্স ক্লাব* (ইংরেজি ভাষায়)। ২০০৮। সংগ্রহের তারিখ ১১ জুন ২০২০।
2. ↑  "Norman Hurricane Smith – "The Sound of The Beatles""। Ear Candy। ১ মার্চ ২০০৬। সংগ্রহের তারিখ ২০০৮-০২-১২।

বহিঃসংযোগ
---------

* ইন্টারনেট মুভি ডেটাবেজে নরম্যান স্মিথ উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* মার্কিন যুক্তরাষ্ট্র
* চেক প্রজাতন্ত্র
* পোল্যান্ড

 |
| অন্যান্য | 
* মিউজিকব্রেইন্‌জ শিল্পী

 |
**লহু বোলতা ভী হৈ**: *সৈয়দ শাহ নওয়াজ কাদরী* ও *কৃষ্ণ কল্কি* কর্তৃক লিখিত গ্রন্থ যেখানে ১৮৫৭ সালে মহা বিদ্রোহে নিহত অগণিত মুসলিমের আত্মত্যাগের ব্যাপারে আলোকপাত করা হয়েছে৷ বইটির হিন্দী সংস্করণে ১২৩৩ জন এবং উর্দূ সংস্করণে ১৭৬৮ জন মুসলিমদের পরিচয়কে বিধৃত করেছেন৷

মন্তব্য
-------

*আউটলুক*-এ লেখক বিমল কুমারের মতে, বইটিতে মুসলিম লিগের গঠনের ঐতিহাসিক পরিস্থিতি উল্লেখ করা হয়েছে এবং মুসলিমদের নিয়ে কংগ্রেসের অভ্যন্তরীণ নানান রাজনীতির বর্ণনাও রয়েছে। ১৮৫৭ সালের যুদ্ধ হিন্দু-মুসলমান একসাথে লড়েছিল এবং সেই যুদ্ধে "এক লক্ষ মুসলমান" নিহত হয়। কানপুর থেকে ফারুখাবাদের রাস্তার পাশে সমস্ত গাছে আলেমদের ফাঁসি দেওয়া হয়৷ একইভাবে দিল্লির চাঁদনি চক থেকে খাইবার পর্যন্ত সব গাছে ওলামাদের ফাঁসি দেওয়া হয়। *১৪ হাজার* উলামায়ে কেরামকে মৃত্যুদণ্ড দেওয়া হয়েছিল৷

উর্দু সংবাদপত্র *সিয়াসাত* অনুসারে এই বইটিতে ৪৩ জন মহিলা এবং ১৭২৫ জন পুরুষ অবদানকে সংক্ষেপে তুলে ধরা হয়েছে। আমিনা তৈয়্যবজি, বেগম কুলসুম সিয়ানি, নিশাত আলনিসা-ই-বেগম (বেগম হাসরাত মোহানি), আবাদি বানো বেগম (বি আম্মান), রিহানা তৈয়্যবজি এবং অরুনা আসিফ আলী দের ভূমিকাও আলোচনা করা হয়েছে৷

আরও দেখুন
---------

* দারুল উলুম দেওবন্দ

তথ্যসূত্র
---------

1. ↑  क़ादरी, सैय्यद शाहनवाज़ अहमद; कल्कि, कृष्ण (২০১৭)। *लहू बोलता भी है: जंगे-आज़ादी-ए-हिन्द के मुस्लिम किरदार* (হিন্দি ভাষায়)। Lokabandhu Rājanārāyaṇa ke loga। আইএসবিএন 978-81-934539-0-2।
2. ↑  विमल कुमार। "जंगे-आजादी में मुसलमानों की कुर्बानियां"।  (ইংরেজি ভাষায়)।  `|ওয়েবসাইট=` এ বহিঃসংযোগ দেয়া (সাহায্য)
3. ↑  "Tabsara: کتاب : لہو بولتا بھی ہے جنگ ِآزادی ہند کے مسلم کردار"।

বহিঃসংযোগ
---------

* लहू बोलता भी है flipkart पर
* لہو بولتا بھی ہے جنگ ِآزادی ہند کے مسلم کردارflipkart पर
**মালালাই বাহাদুরি** হলেন আফগানিস্তানের একজন সেকেন্ড লেফটেন্যান্ট এবং আফগান ন্যাশনাল ইন্টারডিকশন ইউনিটের সিনিয়র প্রশিক্ষক। ২০১৩ সালে তিনি মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেছিলেন।

কর্মজীবন
--------

তিনি প্রথমে টেলিকমিউনিকেশন অপারেটর হিসেবে কর্মজীবন শুরু করলেও ২০০২ সালে তালেবান শাসনামল শেষ হলে দেশটির সামাজিক পুলিশে যোগ দেন। ফলশ্রুতিতে তাকে দেওয়া হয়েছিল মৃত্যুর হুমকি, শারীরিকভাবে নিগৃহীত হয়েছিলেন তার এক চাচার নিকট থেকে। মৃত্যুর হুমকি এবং শারীরিকভাবে নিগৃহীত হওয়া সত্ত্বেও থেমে থাকেন নি মালালাই বাহাদুরি। তিনি এগিয়ে গিয়েছেন সামনের দিকে।

মালালাই বাহাদুরি আফগানিস্তানের ন্যাশনাল ইন্টারডিকশন ইউনিটের প্রথম নারী সদস্য ছিলেন। তিনি আফগানিস্তানের সবগুলো প্রদেশেই মাদকবিরোধী অভিযানে অংশ নিয়েছেন।

মালালাই বাহাদুরি ২০১৩ সালে তার সাহসিকতার স্বীকৃতিস্বরূপ মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেন।

তথ্যসূত্র
---------

1. 1 2  "2013 International Women of Courage Award Winners"। *state.gov*। ৮ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ৩ মে ২০১৯।
2. 1 2  "Malalai Bahaduri selected for top US award"। *pajhwok.com*।
3. 1 2  "Female Police Lieutenant Faces New Dangers in Transitioning Afghanistan"। *United States Institute of Peace*।
4. ↑  "International Courage Award Presented to Malalai"। *Daily Outlook Afghanistan, the Leading Independent Newspaper.*। ৫ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩ মে ২০১৯।

উইকিমিডিয়া কমন্সে **মালালাই বাহাদুরি** সংক্রান্ত মিডিয়া রয়েছে।
**ফুটবল ক্লাব লভিউ** (ইউক্রেনীয়: ФК «Львів; এছাড়াও **এফসি লভিউ** অথবা **লভিউ** নামে পরিচিত) হচ্ছে লভিউ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০০৬ সালে প্রতিষ্ঠিত হয়েছে। এফসি লভিউ তাদের সকল হোম ম্যাচ লভিউয়ের এরিনা লভিউয়ে খেলে থাকে; যার ধারণক্ষমতা হচ্ছে ৩৪,৯১৫। বর্তমানে এই ক্লাবের ম্যানেজারের দায়িত্ব পালন করছেন ভিতালি শুমস্কি এবং সভাপতির দায়িত্ব পালন করছেন বোহদান কপিতকো। ব্রাজিলীয় মধ্যমাঠের খেলোয়াড় রাফায়েল সাবিনো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি লভিউয়ের সবচেয়ে বড় সাফল্য হচ্ছে ২০০৭–০৮ ইউক্রেনীয় প্রথম লিগের রানার-আপ হওয়া।

অর্জন
-----

* **ইউক্রেনীয় প্রথম লিগ**

রানার-আপ (১): ২০০৭–০৮

তথ্যসূত্র
---------

1. ↑  "ফুটবল ক্লাব লভিউয়ের প্রতিষ্ঠা"। *ট্রান্সফারমার্কেট*। সংগ্রহের তারিখ ৬ জুন ২০২০।
2. ↑  "ফুটবল ক্লাব লভিউয়ের তথ্য"। *ট্রান্সফারমার্কেট*। সংগ্রহের তারিখ ৬ জুন ২০২০।

বহিঃসংযোগ
---------

* প্রাতিষ্ঠানিক ওয়েবসাইট (ইউক্রেনীয়)

টেমপ্লেট:ফুটবল ক্লাব লভিউ
টেমপ্লেট:ইউক্রেনীয় প্রিমিয়ার লিগ

প্রবেশদ্বার: ফুটবল
**সাইটপ্রক** হল সেই প্রোগ্রামগুলির সাধারণ নাম যা উদ্ধৃত বস্তুর মেটাডেটা এবং উদ্ধৃতি শৈলী ভাষা (সিএসএল) শৈলী দ্বারা প্রদত্ত বিন্যাস নির্দেশাবলীর উপর ভিত্তি করে বিন্যাসিত করা গ্রন্থপঞ্জি এবং উদ্ধৃতি তৈরি করে। প্রথম সাইটপ্রক বাস্তবায়নে এক্সএসএলটি ২.০ ব্যবহার করা হয়েছিল, কিন্তু বাস্তবায়নগুলি জাভাস্ক্রিপ্ট,  জাভা,  হাসকেল,  পিএইচপি,  পাইথন,  রুবি  এবং ইম্যাক্স লিস্প  সহ অন্যান্য প্রোগ্রামিং ভাষার জন্য লেখা হয়েছে।

সাইটপ্রক , সিএসএল, এবং সাইট স্কিমা উদ্ধৃতি শৈলী ভাষা কর্ম-পরিকল্পনা তৈরি করে, একটি ক্রিয়েটিভ কমন্স অ্যাট্রিবিউশন শেয়ার-অ্যালাইক লাইসেন্সকৃত প্রচেষ্টা "বৃদ্ধি ভাষা এবং নথির মান জুড়ে গ্রন্থপঞ্জি এবং উদ্ধৃতি বিন্যাস করার জন্য একটি সাধারণ কাঠামো প্রদান করার জন্য। একটি আদর্শ বিশ্বে, কেউ ডকবুক, টিইআই, ওপেনঅফিস, ওয়ার্ডএমএল ... এমনকি ল্যাটেক নথি বিন্যাস করতে একই সিএসএলসিএসএল ফাইল ব্যবহার করতে পারে৷"  

সাইটপ্রক -এর বিভিন্ন বাস্তবায়ন বিভিন্ন গ্রন্থপঞ্জী ডেটাবেস ব্যবহার করতে সক্ষম; অনেকেই মোডস এক্সএমএল ব্যবহার করতে পারেন।

সাইটপ্রক সমর্থনকারী উল্লেখযোগ্য অ্যাপ্লিকেশন
--------------------------------------------

* বিবসনময়
* মেন্ডেলি
* প্যান্ডোক
* কাগজপত্র
* কিক্কা
* রেফামে
* জোটেরো

তথ্যসূত্র
---------

1. ↑  "fbennett- citeproc-js - wiki - Home — Bitbucket"। Atlassian। ১৮ মার্চ ২০১৪। ১০ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৪।
2. ↑  "citeproc-java"। Michel Krämer। ২৭ ফেব্রু ২০১৪। সংগ্রহের তারিখ ১৯ এপ্রিল ২০১৪।
3. ↑  "citeproc-hs - A Haskell Implementation of the Citation Style Language"। Andrea Rossato। ১৭ মার্চ ২০১২। ৩০ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৪।
4. ↑  "seboettg / citeproc-php — GitHub"। ১৫ মার্চ ২০১৩। সংগ্রহের তারিখ ২ জুন ২০১৬।
5. ↑  "citeproc-py: Python Package Index"।
6. ↑  "citeproc-ruby"।
7. ↑  "citeproc-el"।
8. ↑  "Creative Commons- Attribution-ShareAlike 3.0 Unported- CC BY-SA 3.0"। Creative Commons। ২৫ মার্চ ২০১৪। সংগ্রহের তারিখ ১৯ এপ্রিল ২০১৪।
9. ↑  "XBiblio"। Bruce D’Arcus। ২৯ আগস্ট ২০১০। সংগ্রহের তারিখ ১৯ এপ্রিল ২০১৪।
10. ↑  "Pandoc - Pandoc User's Guide"। *pandoc.org* (ইংরেজি ভাষায়)। সংগ্রহের তারিখ ২০১৯-০৭-১০।

বহিঃসংযোগ
---------

* উদ্ধৃতি শৈলী ভাষা প্রকল্প হোম